Új agrárinnovációs kiadvány mutatja be az agrárium kihívásait

"Agrárinnovációnk jövőjének pillérei: precízió, digitalizáció és fenntarthatóság" címmel új agrárinnovációs kiadvány mutatja be a mezőgazdaság előtt álló legfontosabb kihívásokat és változásokat.

A Nemzeti Laboratórium kutatásait összefoglaló tanulmánykötet szerint a mezőgazdaság fejlődésének egyik meghatározó eleme az egészséges talaj- és vízgazdálkodás. Az informatika térnyerése ugyancsak meghatározó a mezőgazdaság jövőjében, akárcsak a környezet megóvására összpontosító körforgásos gazdálkodás.

A kiadvány készítői hozzátették, a mezőgazdaság soha nem látott kihívásokkal szembesül a népességrobbanás és a klímaváltozás miatt, ezért támogatni kell a természetes ökoszisztémákhoz igazodó gazdálkodást és a technológiai változtatásokat.

Az "Agrárbiotechnológia és precíziós nemesítés az élelmiszerbiztonságért" Nemzeti Laboratórium az HUN-REN Agrártudományi Kutatóközpont (ATK), a Magyar Agrár- és Élettudományi Egyetem (MATE) és a HUN-REN Szegedi Biológiai Kutatóközpont (SZBK) konzorciumi együttműködésében jött létre még 2022-ben, közös munkájuk középpontjában a mikroba–növény–állat alkotta rendszer komplex kutatása áll.

A projekt a Széchenyi Terv Plusz Programon belül valósul meg, és több mint 2,4 milliárd forint támogatást kapott Magyarország Helyreállítási és Ellenállóképességi Terve keretében.

A kiadvány online összefoglalója erről az oldalról ingyenesen letölthető.

Sajtókapcsolat:

* Torda Júlia, kommunikációs vezető
* kommunikacio@hun-ren.hu

Eredeti tartalom: HUN-REN Magyar Kutatási Hálózat

Továbbította: Helló Sajtó! Üzleti Sajtószolgálat

Ez a sajtóközlemény a következő linken érhető el:https://hellosajto.hu/?p=18795